Denne artikkelen **trenger flere eller bedre referanser for verifikasjon**. Du kan forbedre denne artikkelen ved å legge inn referanser til gode kilder. Hvem som helst kan fjerne kildeløst materiale uten forvarsel, men den foretrukne tilnærmingen er i første omgang å markere de setningene/påstandene som trenger kildebelegg ved å tilføye *{{Trenger referanse|dato=2024-02}}* etter påstanden. *2016-03*

**Lindesnes trekkspillklubb** (stiftet 21. februar 1990) er et trekkspillorkester fra Lindesnes kommune i Agder.

Klubben har gjort seg kjent gjennom en rekke show som den har holdt i Norge. Den har også gjennomført 11 turneer til Canada og USA og deltatt på Norsk Høstfest flere ganger. Totalt har den spilt i 31 stater i USA og 10 fylker i Norge. Den har også besøkt Færøyene, Danmark, Tyskland, Slovenia, Italia, Spania (Gran Canaria) og Østerrike med sine show. Klubben har holdt tilsammen ca 3.000 show. 

Orkesteret har 55 medlemmer; de aller fleste spiller trekkspill og synger, men det er også en rytmeseksjon knyttet til klubben. Klubben har gitt ut 17 musikkalbum (CD) og 18 DVD-er. Orkesteret har årlig om lag 35 opptredener. Klubbens kjenningsmelodi er Vigelandsvalsen og musikalsk spenner repertoaret over en rekke sjangre. Orkesteret spiller derfor like gjerne på en utescene som i et konsertlokale. I forbindelse med at det nye Operahuset i Oslo ble bygget, bestilte det plass for å arrangere et show, men bestillingen ble ikke tatt på alvor. Det tok 12 år for Lindesnes Trekkspillklubb å få spilt i Operahuset i Oslo, og trekkspillklubben har også holdt konsert i Göteborgsoperan. 

Lindesnes Trekkspillklubb har de siste 20 årene hatt årlige faste show i Grieghallen i Bergen, i Stavanger konserthus, og 30 ganger i året på Lindesnes omsorgssenter. De siste 10 årene har klubben hatt eget trekkspillcruise på Oslo–Kiel-ferja. 

I 2014 hadde klubben for første gang et stort konserthusshow i Danmark, nærmere bestemt i Tinghallen i Viborg og samlet der 1 200 mennesker. De siste 5 årene har klubben leid egne fly for tur til Grand Canaria for klubben og folk som liker musikken. 

I juni 2014 er orkesteret invitert av ambassadøren i Litauen for å være Norges representanter under den store Midsommerfesten i Vilnius. Klubben har de siste årene også holdt flere store kirkekonserter, bl.a i Kristiansand domkirke. 

Musikken spilles sjelden på riksdekkende radio, men har rundt 20 millioner strømninger på iTunes, Spotify og YouTube. 

Kino-dokumentaren om klubben på 116 minutter, "Med trekkspill til operaen", ble vist 14 ganger på NRK.

I 2020 markerer Lindesnes Trekkspillklubb sitt 30-årsjubileum.

Diskografi
----------

* *Spiller opp - US Tour med vigelandsvalsen* (1993)
* *Hils til dem der hjemme* (1994)
* *Vår gamle Audnedal* (1996)
* *Den glade vandrer* (1998), inkludert låten den "Den glade vandrer"
* *Vi seiler videre* (2005)
* *Jeg er så glad hver julekveld* (2007)
* *Vi møtes igjen* (2008)
* *Der fotlandsfossen bruser* (2009)
* *Live fra Den Norske Opera & Ballett* (2010)
* Wendel Adkins - My Lindesnes Norway album (2011)
* Lindesnes trekkspillklubb - Ola var fra Sandefjord (2013)
* Wendel Adkins – Me and Jesus (2014)
* Lindesnes trekkspillklubb - Mr Swanson (2015)
* Lindesnes trekkspillklubb - På vingene igjen (2016)
* Lindesnes trekkspillklubb - Amigos Y. Margaritas (2017)
* Lindesnes trekkspillklubb - En enkel sang om frihet (2018)

Video/DVD
---------

* *Bygdeoriginalene spiller opp* (1998)
* *På hjemlige trakter* (2002)
* *Minner fra sørlandet* (2004)
* US tour 2002 - ReiseDVD fra USA turné (2003)
* US & Canada tour 2004 - ReiseDVD fra USA og Canada turné (2005)
* *I en liten fiskehavn* (2006)
* *Jul i trekkspilklubben* (2007)
* *Sørlandsnetter* (2007)
* *Høydepunkter 1992-2004* (2009)
* *Leve drømmen* (2009)
* *Vandringsmenn synger* (2010)
* *Live from the Norwegian Opera & Ballet* (2010)
* *Live from Norway med Wendel Adkins* (2011)
* *Med trekkspill til operaen* (2012) (Dokumentar)
* *Fra Bergstølsaga til Puerto Rico* (2013)
* *På Presidentens midtsommerfest* (2015)
* *Fredriks sommerkveld* (2017)
* *Singel og sand*

Referanser
----------

1. ↑  «Går aldri ut av dato». *Fædrelandsvennen*. Besøkt 15. mai 2019.
2. ↑  «NRK TV – Med trekkspill til operaen» **(norsk)**. Besøkt 15. mai 2019.

Kilder
------

* Hilde Moi: *Trekkspillklubben i Nytt på nytt* Artikkel i Fædrelandsvennen 24. oktober 2008 side 18-19
* Hege Opseth og Hans Martin Sveindal: *Hæla i taket*, 1995
* 25 års jubileum i trekkspillklubben. *NRK*

Eksterne lenker
---------------

* Lindesnes trekkspillklubbs hjemmeside
* Lindesnes Trekkspillklubb - Facebook.

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |